आकाश मिसाइल के एडवांस वर्जन का सफल परीक्षण, जमीन से आसमान में टारगेट को किया ध्वस्त
आकाश मिसाइल का परीक्षण डीआरडीओ और आर्मी के अधिकारियों की मौजूदगी में हुआ। जानकारी के मुताबिक मिसाइल ने टारगेट को सफलता पूर्वक ध्वस्त कर दिया।
जैसलमेर: जैसलमेर में आज आकाश मिसाइल के एडवांस वर्जन का परीक्षण किया जो मानकों पर पूरी तरह से सफल रहा। यह परीक्षण पोखरण फील्ड फायरिंग रेंज में किया गया। यह मिसाइल जमीन से आसमान में मार करने में सक्षम है।आकाश मिसाइल का परीक्षण डीआरडीओ और आर्मी के अधिकारियों की मौजूदगी में हुआ। जानकारी के मुताबिक मिसाइल ने टारगेट को सफलता पूर्वक ध्वस्त कर दिया। यह मिसाइल दुश्मन के विमानों का पता लगाकर ध्वस्त करने में सक्षम है। Image Source : INDIA TVAkash missile Testयह मिसाइल प्रणाली विमान को 30 किमी दूर और 18,000 मीटर ऊंचाई तक टारगेट कर सकती है। परीक्षण सफल होने के बाद DRDO और आर्मी के अधिकारियों ने एक-दूसरे को बधाई दी।